തൃക്കാക്കര നഗരസഭയിലെ ഓണസമ്മാന വിവാദം: പണം തിരികെ നല്കുന്ന ദൃശ്യങ്ങള് പുറത്ത് കൊച്ചി: തൃക്കാക്കര നഗരസഭയിലെ ഓണസമ്മാന വിവാദവുമായി ബന്ധപ്പെട്ട് നിര്ണായക ദൃശ്യങ്ങള് പുറത്ത്. ചെയര്പേഴ്സണ് അജിതാ തകപ്പന് കോണ്ഗ്രസ് കൗണ്സിലര്മാര് പണം തിരികെ നല്കുന്ന ദൃശ്യങ്ങളാണ് പുറത്ത് വന്നിരിക്കുന്നത്. തൃക്കാക്കര ചെയര്പേഴ്സന്റെ ചേമ്ബറിലെ ദൃശ്യങ്ങളാണ് പ്രചരിക്കുന്നത്. ചെറിയ തുകയാണെന്ന് കരുതിയാണ് സ്വീകരിച്ചതെന്നും, എന്നാല് പണം കൂടുതലാണെന്നും അതുകൊണ്ട് പണം സ്വീകരിക്കാന് കഴിയില്ലെന്നുമാണ് രണ്ട് കോണ്ഗ്രസ് കൗണ്സിലര്മാര് പറയുന്നത് ദൃശ്യങ്ങളില് കാണാം. നേരത്തെ ഇടത് പക്ഷ കൗണ്സിലര്മാര് പണം തിരികെ നല്കുന്ന ദൃശ്യങ്ങള് പുറത്ത് വന്നിരുന്നു. ഇപ്പോള് ഭരണപക്ഷ കൗണ്സിലര്മാരും പണം തിരികെ നല്കുന്ന ദൃശ്യങ്ങളാണ് പുറത്തുവന്നിരിക്കുന്നത്.The post തൃക്കാക്കര നഗരസഭയിലെ ഓണസമ്മാന വിവാദം: പണം തിരികെ നല്കുന്ന ദൃശ്യങ്ങള് പുറത്ത് first appeared on MalayalamExpressOnline.